SHBA: Kein kryeson garën e republikanëve, përballet me kritika të forta
Sipas sondazheve më të fundit të opinionit publik, biznesmeni nga Xhorxhia vazhdon të jetë befasia e garës republikane.
Zoti Kein vazhdon të udhëheqë në sondazhet për emërimin e Partisë Republikane. Por fushata e tij po përballet këto ditë me akuza për ngacmime seksuale nga të paktën dy gra në fund të viteve 1990. Kjo është një humbje e madhe për një njeri të panjohur dhe pa përvojë politike. Zoti Kein ishte drejtues i Shoqatës Kombëtare të Restoranteve në kohën kur u akuzua për këtë çështje. Politico.com, faqe lajmesh në internet, thotë se dy gratë që e akuzuan zotit Kein, kishin arritur një marrëveshje me Shoqatën Kombëtare të Restoranteve, për t’i tërhequr akuzat në shkëmbim të një shpërblimi monetar. Zoti Kein arriti të krijojë një epërsi ndaj kandidatëve tjerë republikanë duke përdorur një mënyrë të drejtëpërdrejt të të folurit dhe personalitetin e tij të këndshëm. Peter Brown është anketues në Universitetin Quinnipiac. Madje edhe rivalët e tij e pëlqejnë atë, përfshirë ish-kryetarin e Dhomës së Përfaqësuesve Njut Gingriç: Zoti Kein ka përfituar edhe për shkak se votuesit konservatorë dhe mbështetësit e Lëvizjes Tea Party kanë dyshime ndaj rivalit të tij kryesor, ish guvernatorit të Masaçusetsit, Mit Romni. Zoti Kein shpreson t’i bëjë ballë skandalit dhe të mbetet konkurrues deri në fillimin e procesit për emërimin e kandidatit republikan që do të fillojë në janar në shtetin e Ajovës.